**Alec Benjamin** (s. 28. toukokuuta 1994 Phoenix, Arizona, Yhdysvallat) on yhdysvaltalainen laulaja-lauluntekijä, joka julkaisi läpimurto-singlensä "Let Me Down Slowly" vuonna 2018. Kappale nousi 40 parhaan joukkoon yli 25 maassa.

Varhainen elämä
---------------

Benjamin syntyi Arizonan Phoenixissa, mutta hän asui myös New Yorkin Long Islannilla. Hänellä on sisko, joka mainitaan hänen kappaleessaan "If We Have Each Other".

Ura
---

Ensimmäisen sopimuksen Benjamin teki Columbia Recordsin kanssa ollessaan vielä kirjoilla Etelä-Kalifornian yliopistossa. Tästä huolimatta hän lähti omarahoitteiselle kiertueelle Euroopassa ollakseen lämmittelijänä *Marina Kayen* konsertissa Ranskassa ja *Lean* konsertissa Saksassa. Hän mainosti musiikkiaan esiintymällä parkkipaikoilla konserttipaikkojen ulkopuolella ja jakamalla käyntikortteja.

Benjaminin kappaletta *I Built a Friend* käytettiin taustamateriaalina Merrick Hannan nykytanssin koe-esiintymisessä America's Got Talentin 12. kaudella. Lisäksi Hanna käytti Benjaminin coveria Ruth B:n kappaleesta *Lost Boy* hänen live-esityksessään ohjelman neljännesfinaalissa myöhemmin kaudella.

Benjaminin mixtape *Narrated For You* saavutti 127. sijan US Billboard 200 -listalla vuonna 2019. Mixtape sisältää kappaleet *Water Fountain* ja *Let Me Down Slowly*, joista jälkimmäinen julkaistiin uudelleen singlenä Alessia Caran kanssa. Pysyäkseen uskollisena juurilleen mixtapea mainostaessaan, hän loi *Can I Sing For You?* YouTube-videoita, joissa hän esittää kirjoittamiaan kappaleita akustisesti ihmisille julkisesti. Vuonna 2019 hän äänitti Spotify Studios NYC:n kanssa kaksi singleä, joista toinen oli cover Eminemin kappaleesta *Stan*. Benjamin esiintyi KAABOO-musiikkifestivaaleilla Del Marissa, Kaliforniassa vuonna 2019.

Benjaminin debyyttialbumi *These Two Windows* julkaistiin 29. toukokuuta 2020. Albumi saavutti 75. sijanUS Billboard 200 -listalla. Albumilla oleva single *Oh My God* ei päässyt Billboard Hot 100 -listalle, mutta se ylsi 32. sijalle Mainstream Top 40 -listalla ja 26. sijalle aikuisten Top 40 -listalla. Albumin mainostamiseksi hän toi takaisin *The Story Behind the Story* -videot YouTube-sarjan, jonka hän aloitti alkuperäisillä versioilla *I Built a Friend* ja *Water Fountain*. Videot selittävät joidenkin hänen suurimpien kappaleidensa taustoja ja sanoituksia.

Sooloprojektinsa lisäksi Benjamin on kirjoittanut kappaleita muille artisteille, kuten Jon Bellionille. Lisäksi hänellä on lauluntekijän maininta kappaleessa *New York Soul (Part II)* Bellionin albumilla *The Human Condition*.

Taiteellisuus
-------------

Lyhyessä haastattelussa Benjamin on sanonut saaneensa vaikutteita Coldplayn Chris Martinilta, Eminemiltä, John Mayerilta, Jason Mrazilta ja Paul Simonilta.

Henkilökohtainen elämä
----------------------

Benjamin on tunnettu rehellisyydestään ja haavoittuvuudestaan ​​laulunkirjoittamisessaan sekä mielenterveystietoisuuden tukemisestaan. Benjamin on kertonut erillisissä haastatteluissa, että hän kärsii sosiaalisten tilanteiden pelosta ja pakko-oireisesta häiriöstä.

Lähteet
-------

1. ↑  Breaking Talents World: Merrick Hanna Best Dance w Judges Comments "Best Act" Quarter Finals America's Got Talent 2017 Live *youtube.com*. Viitattu 27.1.2022.
2. ↑  Emina Lukarcanin, Emina Lukarcanin: Alec Benjamin Breaks Down His ‘Narrated For You’ Mixtape: Exclusive *Billboard*.  20.11.2018. Viitattu 27.1.2022. (englanniksi)
3. ↑  Condé Nast: Press Play on This Exclusive "Paper Crown" Music Video, Fall Totally in Love with Jersey-Wearing, Boombox-Toting Alec Benjamin *Teen Vogue*.  10.11.2014. Viitattu 27.1.2022. (englanniksi)
4. ↑  Singer-Songwriter Alec Benjamin Covers Eminem’s "Stan" For Spotify *Genius*. Viitattu 27.1.2022. (englanniksi)
5. ↑  John Bellion - New York Soul (Part II) *genius.com*. Viitattu 27.1.2022.
6. ↑  WiLD 949: Alec Benjamin Speaks Mandarin, Talks Musical Inspiration and Upcoming Album! *youtube.com*. Viitattu 27.1.2022.
7. ↑  Alec Benjamin on Apple Music *Apple Music*. Viitattu 27.1.2022. (englanniksi)
8. ↑   *Twitter*. Viitattu 27.1.2022.
9. ↑  BUILD Series: Alec Benjamin Discusses His New Single "If We Have Each Other" *youtube.com*. Viitattu 27.1.2022.

Aiheesta muualla
----------------

* Alec Benjaminin kotisivut

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |

 |